open-index/open-wikipedia-markdown huggingface dataset:
ფეიე (მთვარის კრატერი)

**კრატერი ფეიე** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის ჩრდილო-დასავლეთ ნაწილში. სახელი ეწოდა ფრანგი ასტრონომის, გეოგრაფისა და ბოტანიკოსის, ლუი ეკონშ ფეიეს პატივსაცემად (დაამტკიცა საერთაშორისო ასტრონომიულმა კავშირმა 1935 წელს). 

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 8.94 კმ, სიღრმე — 1,48 კმ.

## სატელიტური კრატერები 
ფეიეს კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-11
ზემო ზახორი

**ზემო ზახორი**, *ზემო ზაყორი* — სოფელი ახალგორის მუნიციპალიტეტის ზახორის თემში (მცხეთა-მთიანეთის მხარე).

მდებარეობს მდინარე ლეხურის (მტკვრის მარცხენა შენაკადი) ხეობაში, ზღვის დონიდან 1050 მ-ზე, ახალგორიდან 69 კმ-ის დაშორებით. 
## ისტორია 
ზემო ზახორი ისტორიულად ზახორის თემის ნაწილი იყო. XVIII საუკუნის დასასრულს ლეხურის ხეობის ამ ნაწილში ქართული მოსახლეობა ოსურმა ჩაანაცვლა. საბჭოთა პერიოდში, 1922–1990 წლებში შეიყვანეს სამხრეთ ოსეთის ავტონომიური ოლქის შემადგენლობაში. 1989 წელს სოფელში იყო 30 მცხოვრები, ძირითადად ოსები. 1990-იანი წლების კონფლიქტის შემდეგ სოფელზე საქართველოს ცენტრალური ხელისუფლების კონტროლი არ ხორციელდება.

## კულტურული მემკვიდრეობა 
* ზემო ზახორის კოშკი
* ზემო ზახორის ციხე
* ზემო ზახორის ეკლესიის ნანგრევი
* ზემო ზახორის წმინდა გიორგის პირველი ეკლესია
* ზემო ზახორის წმინდა გიორგის მეორე ეკლესია
* ზემო ზახორის სამაროვანი
## ლიტერატურა
კატეგორია:ახალგორის მუნიციპალიტეტის სოფლები
MOS Technology 6507

მინი|250პქ|MOS Technology 6507
**MOS Technology 6507** (იკითხება „ექვსი-ხუთი-ნულ-შვიდი„ ან „სამოცდახუთი-ნული-შვიდი“) — 8-ბიტიანი მიკროპროცესორი, შექმნილი MOS Technology, Inc.-ის მიერ.

ის წარმოადგენს 6502 მიკროპროცესორის ვერსიას, რომელიც მოთავსებულია უფრო იაფ, 28-პინიან DIP კორპუსში, რაც ამარტივებს მის გამოყენებას ჩაშენებულ სისტემებში. პინების რაოდენობის შემცირება მიღწეულია სამისამართო სალტეს 16-დან 13 ბიტამდე შემცირების ხარჯზე, აგრეთვე ამოღებულია ის პინები, რომლებიც არ არის საჭირო ყველა გამოყენების შემთხვევაში. შედეგად, მიკროპროცესორს შეუძლია მხოლოდ 8 კბ მეხსიერების ადრესირება, რაც იმ დროისთვის (1975 წელი) ბევრ შემთხვევაში საკმარისი იყო. პროცესორების მთელი 65xx სერია თავდაპირველად იქმნებოდა მცირე, ჩაშენებულ სისტემებში გამოსაყენებლად და არა ზოგადი დანიშნულების კომპიუტერებში.

აღნიშნულ მიკროპროცესორს გამოიყენებდა 1977 წელს გამოსული ერთ-ერთ ყველაზე ცნობილი სათამაშო კონსოლი Atari 2600.

## რესურსები ინტერნეტში
* Commodore Semiconductor Group: *6500 Microprocessors* , November 1985, p.11.

## სქოლიო
კატეგორია:MOS-ის მიკროპროცესორები
კატეგორია:1975 წლის კომპიუტერთან დაკავშირებული სიახლეები
კატეგორია:8-ბიტიანი მიკროპროცესორები
ზემო ლემსის ნამოსახლარი

**ზემო ლემსის ნამოსახლარი** — ადრენეოლითური ხანის არქეოლოგიური ძეგლი აფხაზეთის ავტონომიური რესპუბლიკაში. მდებარეობს სოფ. წებელდიდან 5 კმ-ზე, ყოფილი სოფ. ზემო ლემსის ტერიტორიაზე, მთა ფარცხის სამხრეთ ფერდზე. აღმოაჩინა 1967 წელს იური ვორონოვმა. 

არქეოლოგიური გათხრების დროს გამოვლინდა 4 კულტურული ფენა. ზედა 3 ფენა შუა საუკუნეების მასალას შეიცავდა. ქვედა ფენაში ძირითადად ქვის იარაღი აღმოჩნდა (ნუკლეუსები, სხვადასხვა სახის ლამელები, საფხეკები, საჭრისები, სეგმენტები, სწორკუთხედები, დაკბილული იარაღი). იარაღებიდან განსაკუთრებით აღსანიშნავია ნეოლითური ხანისათვის დამახასიათებელი ვიწრო და მაღალი ფორმის ტრაპეციები. მასალა ინახება სოხუმის მუზეუმში.

## ლიტერატურა
* Воронов Ю. Н., Памятники каменного века Военно-Сухумской дороги, Тб., 1984. — с. 29–40.

კატეგორია:გულრიფშის მუნიციპალიტეტის არქეოლოგიური ძეგლები
Youth (BTS-ის ალბომი)

**Youth** — სამხრეთ კორეული ბოიბენდის, BTS-ის მეორე იაპონურენოვანი და საერთო ჯამში მესამე სტუდიური ალბომი, რომელიც გამოვიდა 2016 წლის 7 სექტემბერს, Pony Canyon-ის მეშვეობით. ალბომი 13 სიმღერისგან შედგება.

## გამოცემები
ორივე ვერსიას აქვს სიმღერების სრული სია და ყველა პირველი გამოცემის ალბომს მოჰყვა ფოტო-ბარათი.

•ალბომი + DVD გამოცემა (PCCA-4434): ამ გამოცემას მოჰყვება DVD, რომელიც შეიცავს "For You", "I Need U (იაპონური ვერსია)" და "Run (იაპონური ვერსია)" მუსიკალურ ვიდეოებს.

•რეგულარული გამოცემა (PCCA-4435).

## კომერციული წარმატება
"Youth"-ის 44,547 ასლი გაიყიდა გამოშვების დღეს და 2016 წლის 6 სექტემბრისთვის დაიკავა პირველი ადგილი Oricon Albums Chart-ის ყოველდღიურ რეიტინგში. 5-11 სექტემბრის საანგარიშო პერიოდის განმავლობაში, მან გაყიდა 76,483 ასლი და დებიუტი შეასრულა ჩარტის შემდგომი ყოველკვირეული გამოცემის სათავეში, 19 სექტემბერს. ალბომი სექტემბრის ყოველთვიურ ჩარტში მეოთხე ადგილზე მოხვდა, საერთო 81,763 გაყიდული ასლით და მალევე მიიღო ოქროს სერტიფიკატი იაპონიის ხმისჩამწერი ინდუსტრიის ასოციაციისგან (RIAJ), რაც აღნიშნავს 100,000 ფიზიკურად გაყიდულ ასლს. Oricon-ის 2016 წლის წლიური ალბომების ჩარტის მიხედვით, ის იყო წლის 48-ე ყველაზე გაყიდვადი ალბომი იაპონიაში.

## სქოლიო
*"YOUTH - 防弾少年団"
*(ALBUM + DVD) (First Press Limited Edition) (Japan Version)"
*デイリー CDアルバムランキング 2016年09月06日付
*방탄소년단 日 정규 2집, 오리콘·타워레코드 차트 1위 기염
*週間 CDアルバムランキング 2016年09月19日付
*月間 CDアルバムランキング 2016年09月度
*album certifications – BTS – Youth"
*年間 CDアルバムランキング 2016年度
კატეგორია:2016კატეგორია:იაპონიაკატეგორია:სიმღერაკატეგორია:მუსიკაკატეგორია:სამხრეთ კორეული ჯგუფები კატეგორია:იაპონური მუსიკა
მოსე ქიქოძე

**მოსე ათანასეს ძე ქიქოძე** (დ. 1845 — გ. 1912) — ქართველი იურისტი, ადვოკატი და პუბლიცისტი.

## ბიოგრაფია
მოსე ქიქოძე დაიბადა 1845 წელს, გურიის სოფელ ბახვში. იგი იყო იმერეთის ეპისკოპოს გაბრიელის უფროსი ძმის, ათანასე მღვდლის შვილი. მოსემ დაწყებითი განათლება მშობლიურ სოფელში მიიღო, შემდეგ სწავლა გააგრძელა თბილისის სასულიერო სასწავლებელში, საიდანაც ქუთაისის კლასიკურ გიმნაზიაში გადავიდა. 1866 წელს მოსკოვში გაემგზავრა, სადაც 1870 წლამდე ცხოვრობდა და მოსკოვის უნივერსიტეტის იურიდიული ფაკულტეტი დაამთავრა. საქართველოში დაბრუნების შემდეგ მუშაობდა მსაჯულად, ხოლო 1887 წელს ნაფიც მსაჯულთა კორპორაციის წევრი გახდა. 1892 წელს ქუთაისის სათათბიროს მესამე თანრიგის ხმოსნად აირჩიეს.

1869–1872 წლებში მოსე ჟურნალ „მნათობის“ აქტიური თანამშრომელი იყო და სხვადასხვა მიმართულების პუბლიცისტურ მასალებს აქვეყნებდა. 1880-იანი წლებიდან იგი ჩაერთო ქართული თეატრისა და ზოგადად კულტურული საქმიანობის მხარდაჭერასა და განვითარებაში.

1900-იან წლებში მოსე ქიქოძე მიემხრო სოციალ-ფედერალისტების პარტიას. მოგვიანებით მეფის ხელისუფლებამ პოლიტიკური მოღვაწეობის გამო დააკავა და ქუთაისის ციხეში მოახდევინეს პატიმრობა. 1912 წელს სოციალ-ფედერალისტებმა მისი კანდიდატურა მეოთხე სახელმწიფო სათათბიროს დეპუტატობისთვის წარადგინეს. იმავე წელს იგი მონაწილეობდა ქუთაისის წვრილ მემამულეთა არჩევნებში. მოსე იყო ქუთაისის სახალხო უნივერსიტეტის გამგეობის პირველი თავმჯდომარე, „ქართველთა შორის წერა-კითხვის გამავრცელებელი საზოგადოების“ ნამდვილი წევრი და ქუთაისში აკაკი წერეთლის საიუბილეო კომიტეტის თავმჯდომარე.

მოსე ქიქოძე გარდაიცვალა 1914 წელს.

## ლიტერატურა
*მოსე ქიქოძე // კლდე. - 1914. N 6. – 9 თებერვალი. – გვ. 12.

## რესურსები ინტერნეტში
* მოსე ათანასეს ძე ქიქოძე — ქშწკგს პროსოპოგრაფია
* მოსე ათანასეს ძე ქიქოძე — ქართველთა შორის წერა-კითხვის გამავრცელებელი საზოგადოების წევრები

კატეგორია:დაბადებული 1845
კატეგორია:ქართველი იურისტები
კატეგორია:ქართველი ადვოკატები
კატეგორია:ქართველი პუბლიცისტები
კატეგორია:გარდაცვლილი 1912
კოლექციონერი

***კოლექციონერი*** **—** — ბრიტანელი მწერლის ჯონ ფაულზის პირველი რომანი. ფაულზმა ის ერთ თვეში დაწერა. რომანს იმდენად დიდი წარმატება ხვდა, რომ ფაულზმა შეძლო, მასწავლებლობისთვის თავი გაენებებინა და მთელი დრო ლიტერატურისთვის დაეთმო. 

1965 წელს რეჟისორმა უილიამ უაილერმა „კოლექციონერის“ მიხედვით ფილმი გადაიღო, სადაც მთავარ როლს ტერენს სტემპი თამაშობდა, 60-იანების ბოლოს კი ლონდონის სცენაზე დაიდგა სპექტაკლი, იქ მეორე მთავარი გმირის როლს მერიან ფეითფული ასრულებდა.

## სიუჟეტი
რომანის მთავარი სიუჟეტური ხაზია ახალგაზრდა მხატვრის, მირანდა გრეისა და მასზე შეყვარებული კლერკის, ფრედერიკ კლეგის შემზარავი ისტორია. ფრედერიკ კლეგი, რომელიც პეპლების ჭერითაა გატაცებული, ტოტალიზატორში დიდძალ თანხას იგებს, ყიდულობს მიტოვებულ ძველ სახლს და თავისი ოცნების აღსრულებას იწყებს. ის იტაცებს მირანდა გრეის და სახლის ღრმა სარდაფში ამწყვდევს. რომანი სწორედ ამ ტყვეობას აღწერს, ჯერ გამტაცებლის, შემდეგ კი მსხვერპლის თვალით.

## რესურსები ინტერნეტში
*
*

## სქოლიო
კატეგორია:1963 წლის რომანები
კატეგორია:ინგლისური რომანები
კატეგორია:ფილმებად ადაპტირებული რომანები
გაეროს უშიშროების საბჭოს რეზოლუცია 573

**გაეროს უშიშროების საბჭოს რეზოლუცი 573** მიიღეს 1985 წლის 4 ოქტომბერს. რეზოლუციაში ტუნისის საჩივრის მოსმენის შემდეგ, საბჭომ დაგმო ისრაელის საჰაერო ძალების მიერ ქვეყანაზე 1 ოქტომბერს განხორციელებული საჰაერო თავდასხმა. პალესტინის განმათავისუფლებელი ორგანიზაციის (PLO) შტაბ-ბინა თავდასხმის სამიზნე გახდა, მას შემდეგ, რაც ისრაელმა კვიპროსში ისრაელის სამი მოქალაქის მკვლელობას უპასუხა.

საბჭომ სახელმწიფოებს შეახსენა, თავი შეეკავებინათ მუქარისგან ან ძალის გამოყენებისგან საერთაშორისო ურთიერთობებში, გაეროს წესდების შესაბამისად. იმის გათვალისწინებით, რომ ისრაელმა აღიარა თავდასხმა მისი განხორციელებისთანავე, საბჭომ მოითხოვა, რომ ისრაელს თავი შეეკავებინა მსგავსი შემდგომი თავდასხმებისგან და მოუწოდა წევრ სახელმწიფოებს, გადაეფიქრებინათ ისრაელისთვის ამის გაკეთება. მან ასევე აღნიშნა, რომ ტუნისს ჰქონდა რეპარაციების უფლება მიყენებული სიცოცხლის დანაკარგისა და მატერიალური ზიანის გათვალისწინებით.

საბოლოოდ, 573-ე რეზოლუციით გენერალურ მდივანს მოეთხოვებოდა 1985 წლის 30 ნოემბრამდე წარმოედგინა ანგარიში მიმდინარე რეზოლუციის განხორციელების შესახებ.

რეზოლუცია მიიღეს 14 ხმით ნულის წინააღმდეგ, ხოლო შეერთებულმა შტატებმა კენჭისყრისგან თავი შეიკავა.

## იხილეთ აგრეთვე
* ახლო აღმოსავლეთის კონფლიქტი

## რესურსები ინტერნეტში
*[Text of the Resolution at undocs.org](https://undocs.org/S/RES/573(1985))

## სქოლიო
კატეგორია:გაეროს უშიშროების საბჭოს 1985 წლის რეზოლუციები
კატეგორია:გაეროს უშიშროების საბჭოს რეზოლუციები არაბეთ-ისრაელის კონფლიქტის შესახებ
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:1985 წელი ისრაელში
კატეგორია:გაეროს უშიშროების საბჭოს რეზოლუციები ტუნისის შესახებ
კატეგორია:1985 წელი ტუნისში
გაეროს უშიშროების საბჭოს რეზოლუცია 574

**გაეროს უშიშროების საბჭოს რეზოლუცია 574** მიღებულია 1985 წლის 7 ოქტომბერს, ანგოლას სახალხო რესპუბლიკის წარმომადგენლების მოსმენის შემდეგ, საბჭომ გაიხსენა 387 (1976), 418 (1977), 428 (1978), 447 (1979), 454 (1979), 475 (1980), 545 (1983), 546 (1984), 567 (1985) და 571 (1985) რეზოლუციები და გამოთქვა შეშფოთება სამხრეთ აფრიკის მიერ ქვეყანაზე ოკუპირებული სამხრეთ-დასავლეთ აფრიკის გავლით განხორციელებული თავდასხმების გამო.

საბჭომ სამხრეთ აფრიკისგან მოითხოვა თავდასხმების შეწყვეტა და ანგოლას სუვერენიტეტისა და ტერიტორიული მთლიანობის პატივისცემა, აღნიშნა, რომ ანგოლას აქვს თავდაცვის უფლება საკუთარი ტერიტორიის დასაცავად და უფლება აქვს მიიღოს კომპენსაცია თავდასხმებისთვის. რეზოლუცია მოითხოვდა, რომ სამხრეთ აფრიკამ დაუყოვნებლივ გაიყვანოს თავისი ყველა სამხედრო ძალა ანგოლიდან. ასევე დაგმო სამხრეთ აფრიკა ოკუპირებული ნამიბიის (მაშინდელი სამხრეთ-დასავლეთ აფრიკა) თავდასხმების პლაცდარმად გამოყენებისთვის და მოუწოდა ყველა წევრ სახელმწიფოს, განახორციელონ სამხრეთ აფრიკისთვის 418 (1977) რეზოლუციით დაწესებული იარაღის ემბარგო.

571-ე რეზოლუციით (1985) შექმნილ კომისიას, რომელიც ავსტრალიის, ეგვიპტისა და პერუს წევრებით შედგებოდა, ბოლო თავდასხმის შედეგად მიყენებული ზიანის შეფასება დაევალა.

## იხილეთ აგრეთვე
*აპარტეიდი

## რესურსები ინტერნეტში
*[Text of the Resolution at undocs.org](https://undocs.org/S/RES/574(1985))

კატეგორია:გაეროს უშიშროების საბჭოს 1985 წლის რეზოლუციები
კატეგორია:გაეროს უშიშროების საბჭოს რეზოლუციები სამხრეთ აფრიკის შესახებ
კატეგორია:გაეროს უშიშროების საბჭოს რეზოლუციები სამხრეთ აფრიკის სასაზღვრო ომის შესახებ
კატეგორია:გაეროს უშიშროების საბჭოს რეზოლუციები ანგოლის შესახებ
კატეგორია:1985 წელი სამხრეთ აფრიკის რესპუბლიკაში
კატეგორია:1985 წელი ანგოლაში
სსრკ-ის გუნდური ჩემპიონატი საჭადრაკო კომპოზიციაში 1970/1971

**სსრკ-ის VII გუნდური ჩემპიონატი საჭადრაკო კომპოზიციაში (1970–1971)** — გუნდური პირველობა საჭადრაკო ამოცანებისა და ეტიუდების შედგენაში.

შეჯიბრება ჩატარდა იმავე განყოფილებებში და იმავე რაოდენობის დაფებზე, როგორც წინა ჩემპიონატებში. მონაწილეობდა 11 გუნდი: 102 ავტორის 192 ამოცანა და ეტიუდი. ჩათვლილი კომპოზიციების რაოდენობა — 87.
გამარჯვებული ბელორუსიის გუნდი გახდა (181 ქულა 220-დან).

## მსაჯები განყოფილებების მიხედვით 
*ორსვლიანი ამოცანები: ა. დომბროვსკისი და ა. კოზლოვი
*სამსვლიანი ამოცანები: ვ. სავჩენკო და სიჩოვი
*მრავალსვლიანი ამოცანები: ა. გულიევი და როზენფელდი
*ეტიუდები: ვაჟა ნეიძე და ვ. ევრეინოვი
*კოოპერაციული შამათები: ვედერსი
*თვითშამათები: ს. პუშკინი

## გამარჯვებული გუნდების შემადგენლობა 
*1. ბელორუსია — აფანასიევი, გებელტი, დვიზოვი, კამენეცკი, კლიუკინი, პლოსტაკი, სიჩოვი, ტროიანოვსკი, ცირულუკი, შმულენსონი;
*2–3. საქართველო — ველიმირ კალანდაძე, იოსებ კრიხელი, ვლადიმერ სავჩენკო, შერგილ სუხიტაშვილი, რევაზ თავარიანი, იური შოსტი;
*2–3. ლატვია-1 — ა. ბოიტმანისი, დესმიტნიექსი, დომბროვსკისი, დრაისკა, ი. დულბერგსი, მ. დურეისი, ვ. კირილოვი, ი. კისისი, კულისი, სკუია, ლ. ულანოვი.

## გამარჯვებულები განყოფილებების მიხედვით 
*ორსვლიანი ამოცანები: ლატვია-1 — 67 ქულა 84-დან;
*სამსვლიანი ამოცანები: ლატვია-1 — 69 ქულა;
*მრავალსვლიანი ამოცანები: ბელორუსია — 71½ ქულა;
*ეტიუდები: ბელორუსია — 79 ქულა;
*კოოპერაციული შამათები და თვითშამათები: ლატვია-1 — 76½ ქულა.

## ცხრილი 
## ლიტერატურა 
* 

კატეგორია:სსრკ-ის გუნდური ჩემპიონატები საჭადრაკო კომპოზიციაში
კატეგორია:1970 წელი ჭადრაკში
კატეგორია:1971 წელი ჭადრაკში
კატეგორია:1970 წლის ჩემპიონატები სსრკ-ში
კატეგორია:1971 წლის ჩემპიონატები სსრკ-ში
რაიხენბახი (მთვარის კრატერი)

**კრატერი რაიხენბახი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის სამხრეთ-აღმოსავლეთ ნაწილში. სახელი ეწოდა გეორგ ფრიდრიხ ფონ რაიხენბახის პატივსაცემად (დაამტკიცა საერთაშორისო ასტრონომიულმა კავშირმა 1935 წელს). კრატერის ფორმირება ნექტარული პერიოდით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 64.85 კმ, სიღრმე — 2.74 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-27
სსრკ-ის გუნდური ჩემპიონატი საჭადრაკო კომპოზიციაში 1972/1973

**სსრკ-ის VIII გუნდური ჩემპიონატი საჭადრაკო კომპოზიციაში (1972–1973)** — გუნდური პირველობა საჭადრაკო ამოცანებისა და ეტიუდების შედგენაში.

შეჯიბრება ჩატარდა ორსაფეხურიანი სისტემით 5 სექციაში: ორსვლიანი ამოცანები და სამსვლიანი ამოცანები — თითოეულში 2 თემა, მრავალსვლიანი ამოცანები, ეტიუდები და თვითშამათები — თითოეულში 1 თემა.

## ეტაპი 1: ნახევარფინალები 
4 ნახევარფინალში მონაწილეობდა 17 გუნდი: 130 ავტორის 218 ამოცანა და ეტიუდი.

1-ლი ნახევარფინალი (სვერდლოვსკის სამსაჯო კოლეგია): 1. ბელორუსია — 61 ქულა; 2. სსრკ-ის შეიარაღებული ძალები — 57; 3. მოსკოვი — 51; 4. აზერბაიჯანი — 49.

მე-2 ნახევარფინალი (მოსკოვის სამსაჯო კოლეგია): 1. რსფსრ (ნაკრები) — 65 ქულა; 2. უზბეკეთი — 48; 3. სომხეთი — 41; 4. ლენინგრადი (კონკურსგარეშე მონაწილე) — 65.

მე-3 ნახევარფინალი (დნეპროპეტროვსკის სამსაჯო კოლეგია): 1. მოლდოვა-1 — 59 ქულა; 2. საქართველო — 52; 3. ლიეტუვა — 29; 4. მოლდოვა-2 — 26.

მე-4 ნახევარფინალი (ლენინგრადის სამსაჯო კოლეგია): 1. უკრაინა-1 — 75 ქულა; 2. ყაზახეთი-1 — 61; 3. რსფსრ (სვერდლოვსკი) — 54; 4. უკრაინა-2 — 37; 5. ყაზახეთი-2 — 29.

## ეტაპი 2: ფინალები 
ჩატარდა 2 ფინალი.

### I ფინალი (გამარჯვებულთა ჯგუფი) 
პირველი ფინალის მონაწილეებს, სადაც მხოლოდ ჯგუფების გამარჯვებულები მოხვდნენ, შესთავაზეს შეედგინათ 2 კომპოზიცია (ერთი ჩათვლაში) 10 თემაზე (ორსვლიანი ამოცანები, სამსვლიანი ამოცანები, მრავალსვლიანი ამოცანები და ეტიუდები — 2-2; კოოპერაციული შამათები და თვითშამათები — 1-1). წარმოდგენილი იყო 50 ავტორის 80 ამოცანა და ეტიუდი. ჩათვლილი კომპოზიციების რაოდენობა — 40.

გამარჯვებული გახდა მოლდოვა-1 (82.5 ქულა 150-დან). მსაჯები: ა. გულიევი, რ. კოფმანი, ა. ლობუსოვი და ე. პოგოსიანცი (მოსკოვი).

## გუნდების შემადგენლობა (I ფინალი): 
*მოლდოვა-1 — მ. ბორდენიუკი, ვ. ვრაგალევი, მ. კუზნეცოვი, ა. კუზოვკოვი, მ. მარანდიუკი, ვ. მოროზოვი, ნ. ჩიკანოვი;
*რსფსრ (შერჩეული გუნდი) — ა. აჟუსინი, იუ. ვახლაკოვი, ვ. ვლადიმიროვი, ვ. დოლგოვი, იუ. ზემლიანსკი, ნ. ივანოვსკი, ვ. ისარიანოვი, ვ. კარპოვი, ა. კოპნინი, ნ. ნადეჟდინი, ა. ორეშინი, დ. პეტროვი, გ. სვიატოვი;
*უკრაინა-1 — ს. ბელოკონი, ე. ბოგდანოვი, ვ. ვლასენკო, იუ. გორდიანი, მ. ლოკერი, ვ. მეტლიცკი, ა. მოტორი, ლ. ნოსონოვსკი, იუ. პავლოვი, ნ. რეზვოვი, ვ. რუდენკო, ე. სოროკინი, რ. ფედოროვიჩი, ს. შედეი;
*ბელორუსია — ნ. ბელჩიკოვი, ნ. ბიკოვი, ვ. გებელტი, ია. კამენეცკი, ვ. კლიუკინი, ვ. სიჩოვი, ვ. ტროიანოვსკი, ს. ცირულუკი, გ. შმულენსონი.

## II ფინალი (მე-5–14 ადგილები) 
დანარჩენი გუნდები (სომხეთის, ლენინგრადისა და მოსკოვის გარდა) შეადგენდნენ მე-2 ჯგუფს, სადაც მე-5-დან მე-14 ადგილებამდე გათამაშდა. მსაჯები იყვნენ თავად გუნდის წევრები.

### შედეგები (II ფინალი) 
*სსრკ შეიარაღებული ძალები — 63 ქულა;
*რსფსრ (სვერდლოვსკი) — 61;
*უზბეკეთი — 57;
*ყაზახეთი-1 — 57;
*აზერბაიჯანი — 56;
*საქართველო — 46;
*უკრაინა-2 — 43;
*ყაზახეთი-2 — 43;
*ლიეტუვა — 34;
*მოლდოვა-2 — 9.

## ცხრილი 
## ლიტერატურა 
* 

კატეგორია:სსრკ-ის გუნდური ჩემპიონატები საჭადრაკო კომპოზიციაში
კატეგორია:1972 წელი ჭადრაკში
კატეგორია:1973 წელი ჭადრაკში
კატეგორია:1972 წლის ჩემპიონატები სსრკ-ში
კატეგორია:1973 წლის ჩემპიონატები სსრკ-ში
სსრკ-ის გუნდური ჩემპიონატი საჭადრაკო კომპოზიციაში 1975/1976

**სსრკ-ის IX გუნდური ჩემპიონატი საჭადრაკო კომპოზიციაში (1975–1976)** — გუნდური პირველობა საჭადრაკო ამოცანებისა და ეტიუდების შედგენაში.

შეჯიბრება ჩატარდა იმავე განყოფილებებში და იმავე რაოდენობის დაფებზე, როგორც წინა ჩემპიონატებში. მონაწილეობდა 14 გუნდი: 139 ავტორის 234 ამოცანა და ეტიუდი. ჩათვლილი კომპოზიციების რაოდენობა — 99.
გამარჯვებული გახდა რსფსრ-ის ნაკრები (125 ქულა 150-დან).

## მსაჯები (განყოფილებების მიხედვით) 
*ორსვლიანი ამოცანები ე. უმნოვი
*სამსვლიანი ამოცანები: ა. ორეშინი
*მრავალსვლიანი ამოცანები: ვ. ბრონი
*ეტიუდები: ვაჟა ნეიძე
*კოოპერაციული შამათები და თვითშამათები: ვ. რუდენკო

## გამარჯვებული გუნდების შემადგენლობა 
*რსფსრ-ის ნაკრები — ა. აჟუსინი, ფ. აიტოვი, იუ. ვახლაკოვი, მ. და ხ. დიაკონოვები, ნ. ივანოვსკი, ვ. კარპოვი, ვ. კოვალენკო, ა. კოპნინი, ნ. ნადეჟდინი, ნ. პოპკოვი, ს. პუგაჩოვი, გ. სვიატოვი, ა. ფეოქტისტოვი, ე. ხარიჩევი, ა. იაროსლავცევი;
*მოსკოვი — ე. ასაბა, დ. ბანი, ია. ვლადიმიროვი, ა. კალინინი, ვ. კოპაევი, რ. კოფმანი, ნ. კრალინი, ა. კუზნეცოვი, ვ. ლიზუნოვი, ა. ლობუსოვი, ლ. ლოშინსკი, ე. პოგოსიანცი;
*მოლდოვა — მ. ბორდენიუკი, ა. ივანოვი, მ. კუზნეცოვი, მ. მარანდიუკი, ვ. მოროზოვი, ნ. ჩიკანოვი.

## ცხრილი 
## ლიტერატურა 
* 

კატეგორია:სსრკ-ის გუნდური ჩემპიონატები საჭადრაკო კომპოზიციაში
კატეგორია:1975 წელი ჭადრაკში
კატეგორია:1976 წელი ჭადრაკში
კატეგორია:1975 წლის ჩემპიონატები სსრკ-ში
კატეგორია:1976 წლის ჩემპიონატები სსრკ-ში
გაეროს უშიშროების საბჭოს რეზოლუცია 575

**გაეროს უშიშროების საბჭოს რეზოლუცია 575** მიიღეს 1985 წლის 17 ოქტომბერს, ამ თემაზე წინა რეზოლუციების გახსენებისა და ლიბანში გაერთიანებული ერების დროებითი ძალების (UNIFIL) შესახებ გენერალური მდივნის ანგარიშის შესწავლი შემდეგ, რომელიც დამტკიცებულია 426(1978) ოქმით,საბჭომ გადაწყვიტა UNIFIL-ის მანდატის გაგრძელება კიდევ ექვსი თვით,1986 წლი 19 აპრილამდე.

შემდეგ საბჭომ კიდევ ერთხელ გაუსვა ხაზი ძალების მანდატს და სთხოვა გენერალურ მდივანს, წარმოედგინა ანგარიში 425(1978) და 426(1978) რეზოლუციების შესრულების პროგრესის შესახებ.

რეზოლუცია მიიღეს 13 ხმით არცერთის წინააღმდეგ, უკრაინის საბჭოთა სოციალისტურმა რესპუბლიკამ და საბჭოთა კავშირის ორმა წევრმა თავი შეიკავა.

## იხილეთ აგრეთვე
* ლიბანის სამოქალაქო ომი

## რესურსები ინტერნეტში
*[Text of the Resolution at undocs.org](https://undocs.org/S/RES/575(1985))

კატეგორია:გაეროს უშიშროების საბჭოს 1985 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:გაეროს უშიშროების საბჭოს რეზოლუციები ისრაელ-ლიბანის კონფლიქტის შესახებ
კატეგორია:1985 წელი ისრაელში
კატეგორია:1985 წელი ლიბანში
სსრკ-ის გუნდური ჩემპიონატი საჭადრაკო კომპოზიციაში 1977/1978

**სსრკ-ის X გუნდური ჩემპიონატი საჭადრაკო კომპოზიციაში (1977–1978)** — გუნდური პირველობა საჭადრაკო ამოცანებისა და ეტიუდების შედგენაში. შეჯიბრება ჩატარდა იმავე განყოფილებებში და იმავე რაოდენობის დაფებზე, როგორც წინა ჩემპიონატებში. მონაწილეობდა 11 გუნდი, მსაჯებმა განიხილეს 138 ავტორის 184 ამოცანა და ეტიუდი. ჩათვლილი კომპოზიციების რაოდენობა — 89. შეჯიბრის გამარჯვებული გახდა რსფსრ-ის გუნდი (122½ ქულა 150-დან).

## მსაჯები განყოფილებების მიხედვით 
*მთავარი მსაჯი: იუ. ფოკინი
*ორსვლიანი ამოცანები: ვ. ლუკიანოვი
*სამსვლიანი ამოცანები: ვ. კარპოვი და ვ. სავჩენკო
*მრავალსვლიანი ამოცანები: ი. ლიაპუნოვი
*ეტიუდები: ლ. მიტროფანოვი
*კოოპერაციული შამათები და თვითშამათები: ვ. ვედერსი

## გამარჯვებული გუნდების შემადგენლობა 
*რსფსრ — ვ. აქჩიმოვი, იუ. ანტონოვი, იუ. ბაზლოვი, იუ. ბელიაკინი, ი. დავიდოვსკი, ვ. დედეშინი, ვ. კარპოვი, ვ. კოზირევი, ვ. კონდრატიევი, ა. კოპნინი, იუ. მაკლეცოვი, ა. მაქსიმოვსკიხი, ბ. ნაზაროვი, ს. პუგაჩოვი, ს. პუშკინი, გ. უმნოვი (კაპიტანი), ა. ფეოქტისტოვი, ვ. შავირინი;
*მოსკოვი — დ. ბანი, ია. ვლადიმიროვი, ა. გულიევი, ლ. ზაგოროიკო, ა. კალინინი (კაპიტანი), ვ. კოპაევი, ნ. კრალინი, ვ. ლიზუნოვი;
*უკრაინა — ს. ბელოკონი, იუ. გორდიანი (კაპიტანი), მ. მარანდიუკი, ვ. მელნიჩენკო, ვ. მოზჟუხინი, ვ. რუდენკო, ვ. სიზონენკო, ე. უზუნი, ნ. ჩერნიავსკი.

## გამარჯვებულები სექციების მიხედვით 
*ორსვლიანი ამოცანები — უკრაინა — 53 ქულა 60-დან;
*სამსვლიანი ამოცანები — მოსკოვი — 49½ ქულა;
*მრავალსვლიანი ამოცანები — მოსკოვი — 25 ქულა;
*ეტიუდები — რსფსრ — 52½ ქულა;
*კოოპერაციული შამათები და თვითშამათები — ბელორუსია — 43 ქულა.

## ცხრილი 
## ლიტერატურა 
* 

კატეგორია:სსრკ-ის გუნდური ჩემპიონატები საჭადრაკო კომპოზიციაში
კატეგორია:1977 წელი ჭადრაკში
კატეგორია:1978 წელი ჭადრაკში
კატეგორია:1977 წლის ჩემპიონატები სსრკ-ში
კატეგორია:1978 წლის ჩემპიონატები სსრკ-ში
იკუმა არისიმა

**იკუმა არისიმა** (有島 生馬, არისიმა იკუმა, დ. 26 ნოემბერი, 1882 – გ. 15 სექტემბერი, 1974) — ფსევდონიმი იაპონელი მწერალისა და მხატვრის, არისიმა მიბუმასი, რომელიც მოღვაწეობდა ტაიშოსა და შოვას პერიოდებში. ის ასევე იყენებდა ალტერნატიულ ფსევდონიმებს უტოსეი და შემდეგ ჯუგაცუტეი.

## ადრეული ცხოვრება
იკუმა დაიბადა იოკოჰამაში, მდიდარ ოჯახში, მამამისი იყო ფინანსთა სამინისტროს ყოფილი სამურაი ჩინოვნიკი. მისი უფროსი ძმა იყო მწერალი არისიმა ტაკეო, ხოლო უმცროსი ძმა — მწერალი და მხატვარი ტონ სატომი. მან დაამთავრა ის სასწავლებელი, რომელიც ახლა იწოდება უცხო ენების სასწავლო ტოკიოს უნივერსიტეტად, ამ სასწავლებელში მიიღო იტალიური ენის სპეციალიზაცია. სწავლის დამთავრების შემდეგ გადაწყვიტა, შეესწავლა დასავლური სტილის ნახატი ფუძისიმა ტაკეჯის ხელმძღვანელობით. შემდეგ, 1905 წელს, გაემგზავრა ევროპაში, რათა შეესწავლა მხატვრობა და ქანდაკება იტალიასა და საფრანგეთში, და განსაკუთრებით მოხიბლული იყო პოლ სეზანის ნამუშევრებით.

## ლიტერატურული კარიერა
1910 წელს, იაპონიაში დაბრუნების შემდეგ, იკუმა შეუერთდა შირაკაბას ლიტერატურულ წრეს და მონაწილეობა მიიღო მათი ლიტერატურული ჟურნალის პირველი ნომრის გამოშვებაში. მან გამოაქვეყნა ახალი სტილის ლექსები და მოთხრობები ჟურნალში და გამოიყენა იგი, როგორც საშუალება ფრანგი იმპრესიონისტი მხატვრის, პოლ სეზანის ნამუშევრების იაპონურ საზოგადოებაში პოპულარიზებისთვის.

1913 წელს მან გამოაქვეყნა თავისი პირველი მოთხრობების კრებული *კოუმორი ნო გოტოკუ* („როგორც ღამურა“), რომელშიც აჩვენებს ჰარმონიას მხატვარს, როგორც ინტუიციასა და პოეტს, როგორც მგრძნობელობას, შორის. 1914 წელს მან შესთავაზა მეორე ზეთოვანი ნახატის სექციის დამატება განათლების სამინისტროს სახვითი ხელოვნების ყოველწლიურ გამოფენაზე, მაგრამ ეს უარყვეს. ამის ნაცვლად, მან მოაწყო გამოფენა *ნიკაკაი* („მეორე დივიზიის საზოგადოება“) იშიი ჰაკუტეისა და ცუდა სეიფუს მხარდაჭერით, როგორც მეტოქე, კონკურენტი ოფიციალური სამთავრობო გამოფენისა. 1914 წელს მან ასევე თარგმნა უმბერტო ბოჩონის „ფუტურისტული ქანდაკების მანიფესტი“ იტალიურიდან იაპონურად, რითაც გააცნო ფუტურისტული მოძრაობა იაპონურ თანამედროვე ხელოვნების სამყაროს.

მისი ნახატებისა და თარგმანების გარდა, ის წერდა რომანებს, მათ შორის *ნან-ო ნო ჰი* („დღეები სამხრეთ ევროპაში“) და *უსო ნო ჰატე* („სიცრუის დასასრული“). ის ასევე ცნობილია თავისი ესეით *ბიჯუცუ ნო აკი* („სახვითი ხელოვნების შემოდგომა“) და სეზანის მოგონებების თარგმანით ფრანგულიდან იაპონურად.

იკუმა ცხოვრობდა მამის სახლში კამაკურაში, კანაგავის პრეფექტურაში, 1893-იდან 1895 წლამდე; შემდეგ კი, 1920 წლიდან 1974 წლამდე, გარდაცვალებამდე, ის მუდმივად დასახლდა კამაკურაში. 1937 წელს იკუმა გახდა სამეფო ხელოვნების აკადემიის წევრი. 1964 წელს იაპონიის მთავრობამ ის დაასახელა კულტურის დამსახურებულ მოღვაწედ. მისი საფლავი მდებარეობს კამაკურა რეიენის სასაფლაოზე.

მისი სახლი ინამურაგასაკიში, კამაკურაში, ფიზიკურად გადატანილია შინშუშინმაჩიში, ნაგანოს პრეფექტურაში, სადაც ახლა განთავსებულია არისიმა იკუმას მუზეუმი.

## იხილეთ აგრეთვე
*იაპონური ლიტერატურა

## ლიტერატურა
*Berhaus, Gunter. *International futurism in arts and literature*. Walter de Gruyter (2000). 
* Weisenfeld, Gennifer. *MAVO: Japanese Artists and the Avant-Garde, 1905-1931*. University of California Press (2001). 
* 

## სქოლიო 
კატეგორია:იაპონელი მწერლები
გაეროს უშიშროების საბჭოს რეზოლუცია 576

**გაეროს უშიშროების საბჭოს რეზოლუცია 576** მიღებულია 1985 წლის 21 ნოემბერს, განიხილა გენერალური მდივნის მოხსენება გაეროს განშტოების დამკვირვებელთა ძალების შესახებ. საბჭომ აღნიშნა მისი ძალისხმევა ახლო აღმოსავლეთში მდგრადი და სამართლიანი მშვიდობის დამყარების მიმართულებით, თუმცა ასევე გამოთქვა შეშფოთება რეგიონში არსებული დაძაბულობის გამო.

რეზოლუციამ გადაწყვიტა, დაინტერესებულ მხარეებს მოუწოდოს დაუყოვნებლივ განახორციელონ 338-ე (1973) რეზოლუცია, გააგრძელა დამკვირვებელთა ძალების მანდატი კიდევ ექვსი თვით, 1986 წლის 31 მაისამდე და მოითხოვა, რომ გენერალურმა მდივანმა ამ პერიოდის დასრულების შემდეგ წარმოადგინოს ანგარიში სიტუაციის შესახებ.

## რესურსები ინტერნეტში
*[Text of the Resolution at undocs.org](https://undocs.org/S/RES/576(1985))

კატეგორია:გაეროს უშიშროების საბჭოს 1985 წლის რეზოლუციები 
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:გაეროს უშიშროების საბჭოს რეზოლუციები სირიის შესახებ
კატეგორია:1985 წელი ისრაელში
კატეგორია:1985 წელი სირიაში
სსრკ-ის გუნდური ჩემპიონატი საჭადრაკო კომპოზიციაში 1981/1982

**სსრკ-ის XI გუნდური ჩემპიონატი საჭადრაკო კომპოზიციაში (1981–1982)** — გუნდური პირველობა საჭადრაკო ამოცანებისა და ეტიუდების შედგენაში. შეჯიბრება ჩატარდა იმავე განყოფილებებში და იმავე რაოდენობის დაფებზე, როგორც წინა ჩემპიონატებში. მონაწილეობდა 12 გუნდი, მსაჯებმა შეაფასეს 95 ავტორის 222 ამოცანა და ეტიუდი. ჩათვლილი კომპოზიციების რაოდენობა იყო 96. გამარჯვებულად მოსკოვის გუნდი გამოცხადდა (111 ქულა 150-დან).

## მსაჯები სექციების მიხედვით 
*ორსვლიანი ამოცანები: რუხლისი და სუშკოვი
*სამსვლიანი ამოცანები: დრაისკა და იუ. მარკერი
*მრავალსვლიანი ამოცანები: მ. კუზნეცოვი და მარანდიუკი
*ეტიუდები: გია ნადარეიშვილი და მაქსიმოვსკიხი
*კოოპერაციული შამათები: გებელტი
*თვითშამათები: ვლადიმიროვი

## გამარჯვებული გუნდების შემადგენლობა 
*მოსკოვი — ბანი, ზაგოროიკო, კალინინი, კოპაევი, კრალინი, ან. კუზნეცოვი, ლიზუნოვი, ლობუსოვი, კ. მარკოვი, ბ. რივკინი, კ. სუმბატიანი, ჩეპიჟნი;
*ბელორუსია — გებელტი, დვიზოვი, ელოსტაკი, ვ. რეზინკინი, გ. სლეპიანი, სიჩოვი, ლ. ტამკოვი, ვ. ტიტანიკოვი, ცირულიკი;
*უკრაინა-1 — ლ. კაპუსტა, ფ. კაპუსტინი, ლ. მაკარონეცი, მარანდიუკი, რუდენკო, სიზონენკო, ვ. სტოლიაროვი, ჩერნიავსკი, შედეი.

## გამარჯვებულები განყოფილებების მიხედვით 
*ორსვლიანი ამოცანები — რსფსრ — 44 ქულა 60-დან;
*სამსვლიანი ამოცანები — უკრაინა-1 — 43 ქულა;
*მრავალსვლიანი ამოცანები — უკრაინა-1 — 50½ ქულა;
*ეტიუდები — მოსკოვი — 53 ქულა;
*კოოპერაციული შამათები და თვითშამათები — რსფსრ — 38½ ქულა.

## ლიტერატურა 
* 

კატეგორია:სსრკ-ის გუნდური ჩემპიონატები საჭადრაკო კომპოზიციაში
კატეგორია:1981 წელი ჭადრაკში
კატეგორია:1982 წელი ჭადრაკში
კატეგორია:1981 წლის ჩემპიონატები სსრკ-ში
კატეგორია:1982 წლის ჩემპიონატები სსრკ-ში
ოპერაცია „გერმანია“

**ოპერაცია „გერმანია“,** ასევე ცნობილი როგორც **ოპერაცია „გერმანიის გეგმა“**, — გერმანიის შეიარაღებული ძალების მიერ 2024 წელს შექმნილი საომარი გეგმა, რომელიც დეტალურად აღწერს, თუ როგორ ორგანიზდება გერმანია ევროპაში ჰიპოთეტური ფართომასშტაბიანი ომის დროს.

ოპერაცია „გერმანია“ 1000 გვერდიანი საომარი გეგმაა, რომელიც დეტალურად აღწერს გერმანიას ევროპაში რუსეთის წინააღმდეგ ფართომასშტაბიანი ომისთვის მომზადების მრავალ პუნქტს. საომარი გეგმის მრავალი დეტალი დღემდე გასაიდუმლოებულია. საომარი გეგმის მონახაზი გერმანულ საინფორმაციო გამოცემა „ფრანკფურტერ ალგემაინე ცაიტუნგს“ გადაეცა. გეგმაში აღწერილია, თუ როგორ გადაიყვანენ 800 000 ნატოს ჯარისკაცსა და 200 000 მანქანას გერმანიის ტერიტორიაზე, ფრონტის ხაზამდე მისასვლელად.

## გამოწვევები 
ჰამბურგში გამართულ შეხვედრაზე ჰამბურგის რეგიონალური სარდლობის უფროსმა, ლეიტენანტ-პოლკოვნიკმა იორნ პლიშკემ აღნიშნა, რომ „გერმანიაში სატვირთო მანქანების მძღოლების 70% აღმოსავლეთ ევროპელია. ომის შემთხვევაში, ისინი შეიძლება უბრალოდ არ იმყოფებოდნენ ქვეყანაში“. ასევე გამოითქვა შეშფოთება გერმანიის მიერ ოპერაციისთვის სამხედრო აღჭურვილობისა და საბრძოლო მასალის წარმოების შესაძლებლობებთან დაკავშირებით, თუ ოპერაცია ოდესმე განხორციელდებოდა.

## სქოლიო 
კატეგორია:სამხედრო დოქტრინა
გაეროს უშიშროების საბჭოს რეზოლუცია 578

**გაეროს უშიშროების საბჭოს რეზოლუცია 578** მიიღეს 1985 წლის 12 დეკემბერს, სადაც აღინიშნა გენერალური მდივნის ანგარიში, რომ არსებული გარემოებების გამო, გაეროს მშვიდობისდამცავი ძალების ყოფნა კვიპროსში (UNFICYP) კვლავ აუცილებელი იქნებოდა მშვიდობის შენარჩუნებისთვის. საბჭომ გამოხატა სურვილი, რომ ყველა მხარემ მხარი დაუჭიროს ათპუნქტიან შეთანხმებას საზოგადოთაშორისი მოლაპარაკებების განახლებისთვის და მოსთხოვა გენერალურ მდივანს კვლავ წარმოედგინა ანგარიში 1986 წლის 31 მაისამდე, რეზოლუციის განხორციელების თვალყურის მისადევნებლად.

საბჭომ კვლავ დაადასტურა თავისი წინა რეზოლუციები, მათ შორის რეზოლუცია 365 (1974), და გამოხატა შეშფოთება სიტუაციის გამო. საბჭომ მოუწოდა ჩართულ მხარეებს ერთად ემუშავათ მშვიდობის დასამყარებლად და კიდევ ერთხელ გააგრძელა ძალების განლაგება კვიპროსში, რომელიც შეიქმნა რეზოლუცია 186-ით (1964), 1986 წლის 15 ივნისამდე.

## იხილეთ აგრეთვე
*კვიპროსის კონფლიქტი

## რესურსები ინტერნეტში
*[Text of the Resolution at undocs.org](https://undocs.org/S/RES/578(1985))

კატეგორია:გაეროს უშიშროების საბჭოს 1985 წლის რეზოლუციები
კატეგორია:გაეროს უშიშროების საბჭოს რეზოლუციები კვიპროსის შესახებ
კატეგორია:1985 წელი კვიპროსში
გაეროს უშიშროების საბჭოს რეზოლუცია 577

**გაეროს უშიშროების საბჭოს რეზოლუცია 577** ერთხმად მიიღეს 1985 წლის 6 დეკემბერს. 571-ე რეზოლუციის (1985) დადასტურების შემდეგ, საბჭომ დაამტკიცა უშიშროების საბჭოს საგამოძიებო კომისიის ანგარიში, რომელშიც დაგმობილი იყო სამხრეთ აფრიკის რეჟიმი ანგოლას სახალხო რესპუბლიკის წინააღმდეგ სამხრეთ-დასავლეთ აფრიკის ოკუპირებული ტერიტორიის გავლით განხორციელებული უწყვეტი და არაპროვოცირებული თავდასხმებისთვის.

რეზოლუცია სამხრეთ აფრიკას მოუწოდებდა ანგოლის ტერიტორიიდან თავისი ჯარები გაეყვანა და ანგოლის სუვერენიტეტისთვის ეცა პატივი. საბჭომ კიდევ ერთხელ დაადასტურა ანგოლის უფლება, მოეთხოვა კომპენსაცია თავდასხმებისთვის, რაც გამოწვეული იყო სიცოცხლის დაკარგვისა და ქონების ზიანით. ასევე, კიდევ ერთხელ სასწრაფოდ მოუწოდა წევრ სახელმწიფოებს და საერთაშორისო ორგანიზაციებს, დახმარებოდნენ ანგოლაში ეკონომიკური ინფრასტრუქტურის რეკონსტრუქციაშიც.

საბოლოოდ, საბჭომ გენერალურ მდივანს მოსთხოვა, არაუგვიანეს 1986 წლის 30 ივნისისა, წარმოედგინა ანგარიში მიმდინარე რეზოლუციის განხორციელების შესახებ.

## იხილეთ აგრეთვე
* ახლო აღმოსავლეთის კონფლიქტი

## რესურსები ინტერნეტში
*[Text of the Resolution at undocs.org](https://undocs.org/S/RES/577(1985))

კატეგორია:გაეროს უშიშროების საბჭოს 1985 წლის რეზოლუციები
კატეგორია:გაეროს უშიშროების საბჭოს რეზოლუციები სამხრეთ აფრიკის სასაზღვრო ომის შესახებ
კატეგორია:1985 წელი აფრიკაში
კატეგორია:ანგოლა-სამხრეთ აფრიკის რესპუბლიკის ურთიერთობები
კატეგორია:XX საუკუნე სამხრეთ აფრიკის რესპუბლიკაში
კატეგორია:გაეროს უშიშროების საბჭოს რეზოლუციები სამხრეთ აფრიკის შესახებ
კატეგორია:1985 წელი სამხრეთ აფრიკის რესპუბლიკაში
კატეგორია:გაეროს უშიშროების საბჭოს რეზოლუციები ანგოლის შესახებ
კატეგორია:1985 წელი ანგოლაში
ჰაგეციუსი (მთვარის კრატერი)

**კრატერი ჰაგეციუსი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის სამხრეთ-აღმოსავლეთ ნაწილში. სახელი ეწოდა ჩეხი ასტრონომის, ტადეაშ ჰაეკის პატივსაცემად (დაამტკიცა საერთაშორისო ასტრონომიულმა კავშირმა 1935 წელს). კრატერის ფორმირება პრე-ნექტარული პერიოდით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 79.55 კმ, სიღრმე — 2.79 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-27
გაეროს უშიშროების საბჭოს რეზოლუცია 579

**გაეროს უშიშროების საბჭოს რეზოლუცია 579** მიიღეს 1985 წლის 18 დეკემბერს, ამერიკის შეერთებული შტატების მოწვეულ სხდომაზე, საბჭომ გამოხატა ღრმა შეშფოთება მძევლად და ტყვედ აყვანის ინციდენტების გავრცელების გამო, რომლებსაც მოქვს მძიმე შედეგები საერთაშორისო საზოგადოებისვის და სახელმწიფოებს შორის ურთიერთობებისთვის.

საბჭომ გაიხსენა გენერალური ასამბლეის სხვადასხვა რეზოლუციები და გმო მძევლად, ტყვედ აყვანისა, გატაცების ყველა ინციდენტი და მოუწოდა ტერორისტებს მძევლების დაუყოვნებლივ უსაფრთხოდ გათავისუფლება, სადაც არ უნდა იყვნენ ისინი. ასევე დაადასტურა იმ წევრი სახელმწიფოების პასუხისმგებლობა, რომელთა ტერიტორიაზეც ჰყავთ მძევლები, მიიღონ ყველა შესაბამისი ზომა მძევლების უსაფრთხოდ გათავისუფლების უზრუნველსაყოფად.

რეზოლუციამ ასევე სთხოვა წევრ სახელმწიფოებს, რომლებიც არ არიან მხარეს მძევლად და ტყვედ აყვაისა, გახდნენ საერთაშორისო კონვენციის და სხვადასხვა ხელშეკრულებების მომხრები. ბოლოს, საბჭო მოუწოდებდა ქვეყნებს უფრო დიდ თანამშრომლოისკენ ეფექტური ზომების შემუშავებისთვის და საერთაშორისო სამართლის მიღებისთვის, რათა ხელი შეუწყოს მძევლად და ტყვედ აყვანის ყველა აქტის დევნას, პრევენციასა და დასჯას, როგორც „საერთაშორისო ტერორიზმის გამოვლინების“.

## რესურსები ინტერნეტში
*[Text of the Resolution at undocs.org](https://undocs.org/S/RES/579(1985))

კატეგორია:გაეროს უშიშროების საბჭოს 1985 წლის რეზოლუციები
კატეგორია:გაეროს უშიშროების საბჭოს რეზოლუციები ტერორიზმის შესახებ
მანფრედინო დი ალბერტო

|მინი
**მანფრედინო დი ალბერტო** () — იტალიელი მხატვარი, რომელიც აქტიურად მოღვაწეობდა XIII საუკუნეში, კერძოდ, ქალაქებში პისტოია და გენუა.

სავარაუდოდ, პისტოიაში დაიბადა. 1242 წელს მანფრედინო დი ალბერტომ შექმნა ფრესკები გენუის სან მიკელეს ეკლესიის აფსიდისთვის, რომლებზეც გამოსახულია „მარიამ მაგდალინელი ფარისევლის სახლში“ და „წმინდა მიქაელი ამარცხებს ეშმაკს“. ეს ეკლესია 1849 წელს გაუქმდა, რის შემდეგაც აღნიშნული ფრესკები გადაიტანეს გენუის სახვითი ხელოვნების აკადემიაში.

სავარაუდოდ, 1291 წელს მანფრედინომ მოხატა პისტოიის საკათედრო ტაძარში მდებარე სამლოცველო, რომელიც მას შემდეგ განადგურდა. მან ასევე დახატა „ქრისტე პანტოკრატორი ანგელოზებითურთ“ პისტოიის სან ბარტოლომეო ინ პანტანოს ეკლესიისთვის და „ამაღლება“ პისტოიის სანტა მარია ა რიპალტას ეკლესიისთვის.

## სქოლიო
კატეგორია:იტალიელი მხატვრები
კატეგორია:XIII საუკუნის იტალიელი მხატვრები
შინგცი ჰოვარდი

**ელკორს „შინგცი“ ჰოვარდი** (2 ნოემბერი, 1902 — 9 ივლისი, 1992) — ამერიკელი მსახიობი. მონაწილეობდა ოსკარ მიშოს ფილმებში.  მუშაობდა ფერადკანიან მსახიობთა კინოკორპორაციაში.

ქორწინების შემდეგ შინგცი ჰოვარდ მაკ-კლეინის სახელით განაგრძო მოღვაწეობა. მალე მსახიობობას თავი დაანება და მასწავლებელი გახდა. 1994 წელს გამოშვებულ, *American Experience*-ის აფრო-ამერიკულ კინოისტორიას მიძღვნილ დოკუმენტურ ფილმ *„შუაღამის ბუტბუტში“*, შინგცი ერთ-ერთი მთხრობლის ამპლუაში გამოჩნდა (თუმცა ამ ჩანაწერის პრემიერისას ის უკვე ორი წლის გარდაცვლილი იყო).
## ფილმოგრაფია
**„სემინოლეს ქალწული“* (1922);
**„ბიძია ჯასპერის ანდერძი“* (1922);
**„დილეგი“* (1922) — მირტლ დაუნინგის როლში;
**„სატანის ვაჟი“* (1924);
**„სახლი კედრების მიღმა“* (1927) — რენას როლში;
**„თავისი რასის პრინცი“* (1926);
**„ბედისწერის შვილები“* (1928);
## რესურსები ინტერნეტში
*Find a Grave entry
## სქოლიო
კატეგორია:ამერიკელი მუნჯი კინოს ქალი მსახიობები
კატეგორია:XX საუკუნის აფრო-ამერიკელი ქალი მსახიობები
კატეგორია:XX საუკუნის ამერიკელი ქალი მსახიობები
სსრკ-ის გუნდური ჩემპიონატი საჭადრაკო კომპოზიციაში 1984/1985

**სსრკ-ის XII გუნდური ჩემპიონატი საჭადრაკო კომპოზიციაში (1984–1985)** — გუნდური პირველობა საჭადრაკო ამოცანებისა და ეტიუდების შედგენაში. შეჯიბრება ჩატარდა იმავე განყოფილებებში და იმავე რაოდენობის დაფებზე, როგორც წინა ჩემპიონატებში. მონაწილეობდა 14 გუნდი: 146 ავტორის 239 ამოცანა და ეტიუდი. ჩათვლილი კომპოზიციების რაოდენობა — 161. გამარჯვებული გახდა რსფსრ-ის გუნდი (120 ქულა 150-დან).

## მსაჯები სექციების მიხედვით 
*ორსვლიანი ამოცანები: მ. ვაგიდოვი და ი. კისისი
*სამსვლიანი ამოცანები: ა. კუზოვკოვი და ნ. ლეონტიევა
*მრავალსვლიანი ამოცანები: ფ. დავიდენკო და ა. კალინინი
*ეტიუდები: დავით გურგენიძე და ვ. კოზირევი
*კოოპერაციული შამათები: პ. მაკარენკო
*თვითშამათები: იუ. ფოკინი

## გამარჯვებული გუნდების შემადგენლობა 
*რსფსრ — იუ. ვახლაკოვი, ვ. გოლუბენკო, ფ. დავიდენკო, ი. დავიდოვსკი, ლ. კაპუსტა, ვ. კარპოვი, ვ. კოზირევი, ა. კონდრატიევი, ა. კოპნინი, გ. ლობასტოვი, მ. პავლოვი, ნ. პლეტენევი, ვ. პრიგუნოვი, ს. პუგაჩოვი, ვ. რიჩკოვი, გ. სვიატოვი, ე. უმნოვი, ა. ფეოქტისტოვი, ა. ფროლოვსკი, ა. იაროსლავცევი;
*უკრაინა — ვ. აბერმანი, ე. ბოგდანოვი, ა. ვასილენკო, იუ. გორდიანი, ა. ზინჩუკი, ვ. ლუკიანოვი, ნ. მანსარლიისკი, მ. მარანდიუკი, ა. მოჩალკინი, ვ. რუდენკო, ვ. სამილო, ა. სემენენკო, ვ. სემენენკო, ვ. სტოლიაროვი, ს. ტკაჩენკო, ს. შედეი;
*მოსკოვი — დ. ბანი, ია. ვლადიმიროვი, ლ. ზაგოროიკო, ვ. კოპაევი, ნ. კრალინი, ან. კუზნეცოვი, ა. ლობუსოვი, ო. პერვაკოვი, ა. სილაევი, მ. სოსედკინი, ა. სპირინი.

## გამარჯვებულები სექციების მიხედვით 
*ორსვლიანი ამოცანები — მოლდოვა და უკრაინა — თითო 38 ქულა 60-დან;
*სამსვლიანი ამოცანები — უკრაინა — 47½ ქულა;
*მრავალსვლიანი ამოცანები — უკრაინა — 50 ქულა;
*ეტიუდები — მოსკოვი — 53½ ქულა;
*კოოპერაციული შამათები და თვითშამათები — რსფსრ — 50½ ქულა.

## ცხრილი 
## ლიტერატურა 
* 

კატეგორია:სსრკ-ის გუნდური ჩემპიონატები საჭადრაკო კომპოზიციაში
კატეგორია:1984 წელი ჭადრაკში
კატეგორია:1985 წელი ჭადრაკში
კატეგორია:1984 წლის ჩემპიონატები სსრკ-ში
კატეგორია:1985 წლის ჩემპიონატები სსრკ-ში
ლულუ გლაზერი

**ლულუ გლაზერი** (დ. 2 ივნისი, 1874 — გ. 5 სექტემბერი, 1958) — ამერიკელი მსახიობი და მომღერალი. მუშაობდა ბროდვეიზე, და, მოგვიანებით, ვოდევილის წარმოდგენებშიც იღებდა მონაწილეობას.
## ცხოვრება და კარიერა
ლილიან „ლულუ“ გლაზერი 1874 წლის 2 ივნისს, ალეგეინში, პენსილვანიის შტატში დაიბადა. პირველად სცენაზე 1891 წლის 30 დეკემბერს, ნიუ-იორკის ბროდვეის თეატრში, *„ლომის მომთვინიერებლის“* დადგმაში გამოჩნდა. მონაწილეობა მიიღო ორ სხვა პიესაში და 1893 წლის 3 ოქტომბერს, ჰავოტას როლი შეასრულა ახლიდან დადგმულ კომედია *„ერმინინეში“* (რომელშიც ერმინინეს ფრანცის ვილსონი თამაშობდა). 1907 წელს მთავარი პერსონაჟი იყო პიესაში *„ლოლა ბერლინიდან“*. 1911-1912 წლებში მონაწილეობდა ოპერატა *„მის დადლსაკში“*, რომელიც ტურნეზე ჩრდილოეთ ამერიკასა და ევროპაში იყო წასული.

გლაზერი ორ (მუნჯ) ფილმში გამოჩნდა: *„სიყვარულის მისიონერობა ამერიკაში“* (1916) და *„როგორ თესდა მოლი სიკეთეს“* (1915). ამ ორიდან უკანასკნელი დღემდეა შემორჩენილი და DVD სახით შეიძლება მისი შეძენა; გლაზერი ჩანაწერში საკუთარ თავს თამაშობს და ეპიზოდურ როლში, სხვა ცნობილ მსახიობებთან ერთად გვხვდება. 

გლაზერი ორჯერ იყო გათხოვილი: ორივე ურთიერთობა განქორწინებით დასრულდა. 1907 წელს ცოლად გაჰყვა მსახიობ რალფ კ. ჰერცს, წყვილი 1912 წელს დაშორდა და ჰერცი 1921-ში გარდაიცვალა. მეორედ გათხოვდა ტომას დ. რიჩარდსზე, თუმცა ეს ქორწინებაც არ გაგრძელებულა დიდხანს. მსახიობზე ხშირად ამბობენ, რომ ის დევოლფ ჰოპერის მრავალი ცოლიდან ერთ-ერთი იყო, მაგრამ ეს ინფორმაცია არასწორია: ჰოპერის მეექვსე და უკანასკნელ ცოლს ლილიან (ფაულკს) გლაზერი ერქვა და ლულუ გლაზერთან არაფერი აკავშირებდა. ლულუსა და დევოლფს, მომღერლებს, შესაძლოა კარიერული გადაკვეთა ჰქონოდათ ცხოვრების განმავლობაში. 

გლაზერი გარდაიცვალა ვესტონში, კონექტიკუტის შტატში, 1958 წლის 5 სექტემბერს.
## ლიტერატურა
*
## რესურსები ინტერნეტში
*
*
*portrait gallery (NY Public Library, Billy Rose collection)
## სქოლიო
კატეგორია:დაბადებული 1874
კატეგორია:დაბადებული 2 ივნისი
კატეგორია:გარდაცვლილი 1958
კატეგორია:გარდაცვლილი 5 სექტემბერი
კატეგორია:ამერიკელი ქალი თეატრის მსახიობები
კატეგორია:ამერიკელი მუნჯი კინოს ქალი მსახიობები
კატეგორია:ამერიკელი ვოდევილელები
კატეგორია:XX საუკუნის ამერიკელი ქალი მსახიობები
კატეგორია:XIX საუკუნის ამერიკელი ქალი მსახიობები
მარკო ბერლინგიერი

200px|მინი
**მარკო ბერლინგიერი** (მოღვაწეობდა 1232-1255 წლებში) — იტალიელი შუა საუკუნეების მინიატიურისტი და წიგნის ილუმინატორი.  ის იყო ბერლინგიერო ბერლინგერის ვაჟი და ბარონე და ბონავენტურა ბერლინგერების ძმა.

## ლიტერატურა
*Bryan, Michael (1886). Robert Edmund Graves (ed.). Dictionary of Painters and Engravers, Biographical and Critical. Vol. I: A-K. London: George Bell and Sons. p. 118.

კატეგორია:იტალიელი მხატვრები
კატეგორია:XIII საუკუნის იტალიელი მხატვრები
ლოლა ბერლინიდან

***„ლოლა ბერლინიდან“*** — სამ-აქტიანი მიუზიკლი, ჟან შვარცისა და უილიამ ჯერომის კომპოზიტორობით. სცენარის ავტორი იყო ჯონ ჯ. მაკ-ნალი. მიუზიკლი მსახიობ ლულუ გლაზერის პოპულარობის ასამაღლებლად დაიდგა, რომელიც მთავარ როლს თამაშობდა. პიესა ეხებოდა გერმანელ გოგონა ლოჩენ ვონ ბრეკენჰასეტს, იგივე „ლოლას“, რომელიც ბერლინიდან ნიუ-იორკში ჩადიოდა რომ შორეული ამერიკელი ნათესავების მოულოდნელად დატოვებული მემკვიდრეობა მიეღო.
## ლიტერატურა
*
*
## რესურსები ინტერნეტში
*
## სქოლიო
კატეგორია:1907 წლის მიუზიკლები
კატეგორია:ბროდვეის მიუზიკლები
რალფ ჰერცი

**რალფ კ. ჰერცი** (დ. 25 მარტი, 1878 — გ. 12 ივლისი, 1921) — საფრანგეთში დაბადებული ამერიკელი მსახიობი და მომღერალი. კარიერის დიდი ნაწილი აშშ-ში გაატარა. თამაშობდა ვოდევილში, პოპულარული იყო მიუზიკლებში და ხშირად ჩნდებოდა ბროდვეიზე. დიაბეტით, 1921 წელს, 43 წლის ასაკში გარდაცვალებამდე, რამდენიმე მუნჯი ფილმიც გადაიღო. რაღაც დროის განმავლობაში ცოლად ჰყავდა მიუზიკლების ვარსკვლავი ლულუ გლაზერი.
## ფილმოგრაფია
**„იისფერი ლედი“* (1916);
**„N47-ის საიდუმლო“* (1917);
**„საღამოს წარმოდგენების კერპი“* (1917) — მოკლემეტრაჟიანი;
**„დაქორწინებული მაგრამ მარტოსული“* (1917) — მოკლემეტრაჟიანი;
**„მემკვიდრე ქალის მოგება“* (1917) — მოკლემეტრაჟიანი;
**„ლავ-დოპი“* (1917) — მოკლემეტრაჟიანი;
**„რეჯინალდის რეგენერაცია“* (1917) — მოკლემეტრაჟიანი;
## რესურსები ინტერნეტში
*Ralph Herz Internet Movie Database
*Ralph Herz about 1912 (University of Louisville, Macauley Theater collection)(Wayback)
*პოსტერი რალფ ჰერცითა და ?ირენ ჰაულით
## სქოლიო
კატეგორია:დაბადებული 25 მარტი
კატეგორია:დაბადებული 1878
კატეგორია:გარდაცვლილი 1921
კატეგორია:გარდაცვლილი 12 ივლისი
კატეგორია:ამერიკელი მამაკაცი მსახიობები
კატეგორია:ამერიკელი მამაკაცი მომღერლები
ტომ კალინსკე

**ტომას კალინსკე** (; დ. 17 ივლისი, 1944) — ამერიკელი ბიზნესმენი, სათამაშოების ინდუსტრიის დიდების დარბაზში წევრი (1997).

1972–1987 წლებში მუშაობდა საათამაშოების მწარმოებელ კომპანია Mattel-ში, სადაც მიეწერება ბარბისა და Hot Wheels-ის ბრენდების აღორძინება. 1985-1987 წლებში იყო ამავე კომპანიის აღმასრულებელი დირექტორი. მომდევნო წლებში იგი მუშაობდა Matchbox-ის (1987-1990), Sega of America-სა (1990-1996) და LeapFrog-ის (1997–2006) აღმასრულებელ დირექტორად.

კალინსკე არის კონსოლების ომის ცენტრალური ფიგურა.  Sega-ში მუშაობის დროს მისი აგრესიული მარკეტინგული ნაბიჯების წყალობით, როგორიცაა კონსოლის ფასების შემცირება, Nintendo-ს საწინააღმდეგო სარეკლამო შეტევები და ცნობილი „Sega Scream“ სატელევიზიო კამპანია, Sega Genesis იქცა ერთ-ერთ ყველაზე პოპულარულ ვიდეო თამაშების კონსოლად მთელს მსოფლიოში. წიგნი „კონსოლების ომები“ და ამავე სახელწოდების დოკუმენტური ფილმი აღწერს კალინსკეს სტრატეგიებსა და Nintendo-სთან კონკურენციაში მიღწეულ წარმატებას.

ამჟამად ის არის Mixed Dimensions-ის თავმჯდომარე. იგი შედის Stitched Insights, Adjunct Professor Link, Storyworld, ვისკონსინის უნივერსიტეტის ბიზნეს სკოლის და Teach The World Foundation-ის დირექტორთა საბჭოებში. მისი ქონება დაახლოებით 10–20 მილიონი აშშ დოლარს შეადგენს.

## რესურსები ინტერნეტში
*
*ტომ კალინსკე — Sega Retro
*
*Sega-ს აღმასვლა და დაღმასვლა: თომას კალინსკეს პერსპექტივიდან — Arstechnica

## სქოლიო
კატეგორია:დაბადებული 1944
კატეგორია:დაბადებული 17 ივლისი
კატეგორია:ამერიკელი ბიზნესმენები
კატეგორია:Sega-ს თანამშრომლები
გაეროს უშიშროების საბჭოს რეზოლუცია 456

**გაეროს უშიშროების საბჭოს რეზოლუცია 456** მიღებულია 1979 წლის 30 ნოემბერს, რომელმაც განიხილა გენერალური მდივნის ანგარიში გაეროს განშტოების დამკვირვებელთა ძალების შესახებ. საბჭომ აღნიშნა მისი ძალისხმევა ახლო აღმოსავლეთში მდგრადი და სამართლიანი მშვიდობის დამყარების მიმართულებით, თუმცა ასევე გამოთქვა შეშფოთება რეგიონში არსებული დაძაბულობის გამო.

რეზოლუციამ გადაწყვიტა, დაინტერესებულ მხარეებს მოუწოდოს დაუყოვნებლივ განახორციელონ 338-ე (1973) რეზოლუცია, გააგრძელა დამკვირვებელთა ძალების მანდატი კიდევ 6 თვით, 1980 წლის 31 მაისამდე და მოითხოვა, რომ გენერალურმა მდივანმა ამ პერიოდის დასრულების შემდეგ წარმოადგინოს ანგარიში სიტუაციის შესახებ.

რეზოლუცია მიღებულია 14 ხმით არცერთის წინააღმდეგ, ჩინეთმა კენჭისყრაში მონაწილეობა არ მიიღო.

## რესურსები ინტერნეტში
*[Text of the Resolution at undocs.org](https://undocs.org/S/RES/456(1979))

კატეგორია:გაეროს უშიშროების საბჭოს 1979 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:გაეროს უშიშროების საბჭოს რეზოლუციები სირიის შესახებ
კატეგორია:1979 წელი ისრაელში
კატეგორია:1979 წელი სირიაში
გაეროს უშიშროების საბჭოს რეზოლუცია 457

**გაეროს უშიშროების საბჭოს რეზოლუცია 457** ერთხმად მიიღეს 1979 წლის 4 დეკემბერს. მასში განიხილეს ირანში მიმდინარე მძევლების კრიზისი. ირანსა და შეერთებულ შტატებს შორის დაძაბულობის დონის, როგორც საერთაშორისო უსაფრთხოებისთვის პოტენციური საფრთხის გამო შეშფოთების გამოხატვის შემდეგ, საბჭომ მოუწოდა ირანს, დაუყოვნებლივ გაეთავისუფლებინა თეირანში, ამერიკის საელჩოში დაკავებული მძევლები და მიეცა მათთვის ქვეყნის დატოვების უფლება. რეზოლუციამ ყველა წევრ სახელმწიფოს შეახსენა, პატივი ეცათ ვენის კონვენციის დიპლომატიური ურთიერთობისთვის და ვენის კონვენციის საკონსულო ურთიერთობებისთვის, რომლებიც მოუწოდებდნენ ქვეყნებს, პატივი ეცათ დიპლომატიური პერსონალისა და მათი დიპლომატიური წარმომადგენლობების შენობების ხელშეუხებლობისთვის.

შემდეგ საბჭომ მოუწოდა ორივე ქვეყანას, მოეგვარებინათ მათ შორის არსებული დავები და გამოევლინათ მაქსიმალური თავშეკავება არსებულ ვითარებაში.

## იხილეთ აგრეთვე
* ირანის ისლამური რევოლუცია

## რესურსები ინტერნეტში
*[Text of the Resolution at undocs.org](https://undocs.org/S/RES/457(1979))

კატეგორია:გაეროს უშიშროების საბჭოს 1979 წლის რეზოლუციები
კატეგორია:აშშ-ირანის ურთიერთობები
კატეგორია:ირანის რევოლუცია
კატეგორია:გაეროს უშიშროების საბჭოს რეზოლუციები აშშ-ს შესახებ
კატეგორია:1979 წელი აშშ-ში
კატეგორია:გაეროს უშიშროების საბჭოს რეზოლუციები ირანის შესახებ
კატეგორია:1979 წელი ირანში
გაეროს უშიშროების საბჭოს რეზოლუცია 580

**გაეროს უშიშროების საბჭოს რეზოლუცია 580** მიიღეს 1985 წლის 30 დეკემბერს, ლესოთოს წარმომადგენლების მოსმენისა და რეზოლუცია 527-ის (1982) გახსენების შემდეგ, საბჭომ გმო ლესოთოს სამეფოს წინააღმდეგ სამხრეთ აფრიკის მიერ ბოლოდროინდელი შეტევები, რომლებმაც გამოიწვია ადამიანური მსხვერპლი და ქონების დაზიანება 19 დეკემბერს, როდესაც რამდენიმე სამხრეთ აფრიკელი ლტოლვილი მოკლეს ლესოთოს დედაქალაქ მასერუში სამხრეთ აფრიკის თავდაცვის ძალებმა.

საბჭომ მოთხოვა სამხრეთ აფრიკას გადაეხადა კომპენსაცია ლესოთოსთვის, მოუწოდა ყველა დაინტერესებულ მხარეს ნორმალიზება მოეხდინა მათი ურთიერთობების და გამოეყენებინათ დადგენილი კომუნიკაციის არხები ორმხრივი ინტერესის საკითხებზე მშვიდობიანი გზით გადასაწყვეტათ. შეახსენა სამხრეთ აფრიკას აესრულებინა თავისი ვალდებულებები არ მოეხდინა დესტაბილიზება მეზობელი ქვეყნებისთვის და დაეწყო აპართეიდის დემონტაჟის პროცესი.

შემდეგ რეზოლუციამ მოთხოვა წევრ სახელმწიფოებს და საერთაშორისო ორგანიზაციებს დახმარებოდნენ ეკონომიკურად ლესოთოს შეტევების მიერ გამოწვეული ზიანის გამო.

ბოლოს, რეზოლუციამ მოთხოვა გენერალურ მდივანს დაემყარებინა თავისი არსებობა ლესოთოში, რომელიც შედგებოდა ერთი ან ორი სამოქალაქო პირისგან მასერუში იმ მიზნით, რომ ინფორმირებული ყოფილიყო მოვლენების შესახებ. ასევე სთხოვა მას წარედგინა უსაფრთხოების საბჭოსთვის, რაც მიზანშეწონილი იქნებოდა, ანგარიში რეგიონში მიმდინარე მოვლენების შესახებ.

## იხილეთ აგრეთვე
*აპართეიდი

## რესურსები ინტერნეტში
*[Text of the Resolution at undocs.org](https://undocs.org/S/RES/580(1985))

## სქოლიო
კატეგორია:გაეროს უშიშროების საბჭოს 1985 წლის რეზოლუციები
კატეგორია:გაეროს უშიშროების საბჭოს რეზოლუციები სამხრეთ აფრიკის შესახებ
კატეგორია:გაეროს უშიშროების საბჭოს რეზოლუციები ლესოთოს შესახებ
კატეგორია:1985 წელი სამხრეთ აფრიკის რესპუბლიკაში
კატეგორია:1985 წელი ლესოთოში